విశాల్ నామినేషన్ విషయంలో క్షణానికో ట్విస్ట్.. అంత్యంత వేగంగా ఈ విషయంలో మార్పులు చోటు చేసుకుంటున్నాయి. తాజాగా రిటర్నింగ్ అధికారి విశాల్పై ఆరోపణల పర్వం మొదలు పెట్టారు. తనను బెదిరిస్తున్నారంటూ రిటర్నింగ్ అధికారి ఆరోపించడంతో కథ కొత్త ట్విస్ట్ చోటు చేసుకుంది. విశాల్ నామినేషన్ పత్రాలపై సంతకాలు పెట్టిన ఇద్దరు మద్దతుదారులను రెండు గంటల్లో తమ ఎదుట ప్రవేశ పెట్టాలని ఈసీ మీడియా ద్వారా సమాచారం అందినట్టు రెండు గంటల క్రితం విశాల్ ట్వీట్ చేశారు. అనంతరం మరో ట్వీట్లో వారి జాడ ఇంకా తెలియలేదని విశాల్ ఆందోళన వ్యక్తం చేశారు. ‘‘ఓ వైపు సమయం మించిపోతోంది.. నా నామినేషన్ను బలపర్చిన దీపన్, సుమతి ఎక్కడున్నారో ఇక్కడ తెలియడం లేదు. వారి క్షేమం, భద్రతపై నాకు చాలా ఆందోళనగా ఉంది...’’ అని విశాల్ ట్వీట్ చేశారు. ‘‘నా గెలుపు ఓటములతో సంబంధం లేదుగానీ... ప్రజాస్వామ్యం మాత్రం నిజంగా ఓడిపోయింది...’’ అని విశాల్ వ్యాఖ్యానించారు. ప్రస్తుతం తన కథలో మరో ట్విస్ట్ అంటూ ఓ ట్వీట్ చేశారు. ‘‘కథలో మరో ట్విస్ట్.. ఇప్పుడు రిటర్నింగ్ ఆఫీసర్, నా నామినేషన్ను స్వీకరించాలని మేము తనను బెదిరిస్తున్నామని ఆరోపిస్తున్నారు. ఇంతకంటే దారుణం ఏముంటుంది?!’’ అంటూ విశాల్ ట్వీట్ చేశారు.
visal namination vishayamlo kshananiko twist.. antyanta vegamgaa ee vishayamlo maarpulu chotu chesukuntunnayi. taajaagaa reterning adhikari visaalpai aaropanala parvam modalu pettaaru. tananu bediristunnarantu reterning adhikari aaropinchadamtho katha kotta twist chotu chesukundi. visal namination patraalapai santakaalu pettina iddaru maddatudaarulanu rendu gantallo tama eduta pravesha pettaalani eesee media dwara samacharam andinattu rendu gantala kritam visal tweet chesaru. anantaram maro tweetlo vaari jaada inka teliyaledani visal aandolana vyaktam chesaru. ‘‘oo vaipu samayam minchipotondi.. naa namineshannu balaparchina deepan, sumati ekkadunnaro ikkada teliyadam ledu. vaari kshemam, bhadratapai naaku chala aandolanagaa undi...’’ ani visal tweet chesaru. ‘‘naa gelupu otamulatho sambandham ledugaanee... prajaaswaamyam maatram nijamgaa odipoyindi...’’ ani visal vyaakhyaaninchaaru. prastutam tana kathalo maro twist antuu oo tweet chesaru. ‘‘kathalo maro twist.. ippudu reterning afficer, naa namineshannu sweekarinchaalani memu tananu bediristunnamani aaropistunnaaru. intakante daarunam emuntundi?!’’ antuu visal tweet chesaru.